พระราชกฤษฎีกาพระราชกฤษฎีกาเปลี่ยนแปลงเขตอำนาจศาลแพ่งกรุงเทพใต้ศาลอาญากรุงเทพใต้ศาลแพ่งธนบุรี ศาลอาญาธนบุรี ศาลจังหวัดพระโขนงศาลจังหวัดตลิ่งชันศาลแขวงพระนครใต้ และศาลแขวงธนบุรีพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๐ สิงหาคมพ.ศ. ๒๕๕๒เป็นปีที่ ๖๔ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตอำนาจศาลแพ่งกรุงเทพใต้ศาลอาญากรุงเทพใต้ ศาลแพ่งธนบุรี ศาลอาญาธนบุรี ศาลจังหวัดพระโขนงศาลจังหวัดตลิ่งชัน ศาลแขวงพระนครใต้ และศาลแขวงธนบุรีอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย มาตรา ๑๖ วรรคหนึ่งแห่งพระธรรมนูญศาลยุติธรรมซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระธรรมนูญศาลยุติธรรม พ.ศ. ๒๕๕๐และมาตรา ๓ วรรคสาม แห่งพระราชบัญญัติจัดตั้งศาลแขวงและวิธีพิจารณาความอาญาในศาลแขวงพ.ศ. ๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตอำนาจศาลแพ่งกรุงเทพใต้ศาลอาญากรุงเทพใต้ ศาลแพ่งธนบุรี ศาลอาญาธนบุรี ศาลจังหวัดพระโขนง ศาลจังหวัดตลิ่งชันศาลแขวงพระนครใต้ และศาลแขวงธนบุรี พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตอำนาจศาลแพ่งกรุงเทพใต้ ศาลอาญากรุงเทพใต้ ศาลแพ่งธนบุรีศาลอาญาธนบุรี ศาลจังหวัดพระโขนง ศาลจังหวัดตลิ่งชัน ศาลแขวงพระนครใต้และศาลแขวงธนบุรี ดังนี้(๑)ให้ศาลแพ่งกรุงเทพใต้และศาลอาญากรุงเทพใต้ มีเขตตลอดท้องที่เขตคลองเตยเขตบางคอแหลม เขตบางรัก เขตยานนาวา เขตวัฒนา และเขตสาทร กรุงเทพมหานคร(๒)ให้ศาลแพ่งธนบุรีและศาลอาญาธนบุรี มีเขตตลอดท้องที่เขตคลองสาน เขตจอมทองเขตทุ่งครุ เขตธนบุรี เขตบางขุนเทียน เขตบางแค เขตบางบอน เขตภาษีเจริญและเขตราษฎร์บูรณะ กรุงเทพมหานคร(๓)ให้ศาลจังหวัดพระโขนง มีเขตตลอดท้องที่เขตบางนา เขตประเวศ เขตพระโขนงและเขตสวนหลวง กรุงเทพมหานคร(๔)ให้ศาลจังหวัดตลิ่งชัน มีเขตตลอดท้องที่เขตตลิ่งชัน เขตทวีวัฒนา เขตบางกอกน้อยเขตบางกอกใหญ่ เขตบางพลัด และเขตหนองแขม กรุงเทพมหานคร(๕)ให้ศาลแขวงพระนครใต้ มีเขตตลอดท้องที่เขตคลองเตย เขตบางคอแหลม เขตบางรักเขตยานนาวา เขตวัฒนา และเขตสาทร กรุงเทพมหานคร(๖)ให้ศาลแขวงธนบุรี มีเขตตลอดท้องที่เขตคลองสาน เขตจอมทอง เขตทุ่งครุ เขตธนบุรีเขตบางขุนเทียน เขตบางแค เขตบางบอน เขตภาษีเจริญ และเขตราษฎร์บูรณะ กรุงเทพมหานครมาตรา ๔บรรดาคดีของท้องที่เขตคลองเตยและเขตวัฒนาซึ่งค้างพิจารณาอยู่ในศาลจังหวัดพระโขนงในวันที่พระราชกฤษฎีกานี้ใช้บังคับให้คงพิจารณาพิพากษาต่อไปในศาลจังหวัดพระโขนงบรรดาคดีของท้องที่ตามที่กำหนดไว้ในวรรคหนึ่งซึ่งอยู่ระหว่างที่ศาลจังหวัดพระโขนงมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวนแล้วแต่กรณี ในวันที่พระราชกฤษฎีกานี้ใช้บังคับให้ศาลจังหวัดพระโขนงมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไปมาตรา ๕บรรดาคดีของท้องที่เขตบางแคและเขตภาษีเจริญซึ่งค้างพิจารณาอยู่ในศาลจังหวัดตลิ่งชันในวันที่พระราชกฤษฎีกานี้ใช้บังคับให้คงพิจารณาพิพากษาต่อไปในศาลจังหวัดตลิ่งชันบรรดาคดีของท้องที่ตามที่กำหนดไว้ในวรรคหนึ่งซึ่งอยู่ระหว่างที่ศาลจังหวัดตลิ่งชันมีคำสั่งให้ผัดฟ้องหรือให้ขังผู้ต้องหาไว้ระหว่างสอบสวนแล้วแต่กรณี ในวันที่พระราชกฤษฎีกานี้ใช้บังคับให้ศาลจังหวัดตลิ่งชันมีอำนาจพิจารณาเกี่ยวกับการผัดฟ้องหรือขังระหว่างสอบสวนนั้นต่อไปมาตรา ๖ให้ประธานศาลฎีการักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่ประชาชนในกรุงเทพมหานครมีจำนวนมากขึ้นและมีคดีความเข้ามาสู่การพิจารณาพิพากษาของศาลแพ่งกรุงเทพใต้ ศาลอาญากรุงเทพใต้ศาลแพ่งธนบุรี ศาลอาญาธนบุรี ศาลจังหวัดพระโขนง ศาลจังหวัดตลิ่งชันศาลแขวงพระนครใต้ และศาลแขวงธนบุรี ในกรุงเทพมหานครเพิ่มขึ้นเป็นจำนวนมากประกอบกับการคมนาคมในกรุงเทพมหานครไม่คล่องตัวทำให้ประชาชนผู้มีอรรถคดีและผู้เกี่ยวข้องไม่ได้รับความสะดวกและรวดเร็วในการเดินทางไปติดต่อกับศาลและเนื่องจากในปัจจุบันได้มีการเปลี่ยนแปลงพื้นที่เขตบางขุนเทียนตั้งเป็นเขตจอมทองและเขตบางบอนและเปลี่ยนแปลงพื้นที่เขตธนบุรี เขตจอมทอง และเขตราษฎร์บูรณะตั้งเป็นเขตทุ่งครุสมควรเปลี่ยนแปลงเขตอำนาจของศาลดังกล่าวเพื่อให้ประชาชนได้รับความสะดวกในการพิจารณาพิพากษาคดี จึงจำเป็นต้องตราพระราชกฤษฎีกานี้ศุภกรณ/ผู้จัดทำ๒๖ ตุลาคม ๒๕๕๓เอกฤทธิ์/ผู้ตรวจ๔ พฤศจิกายน ๒๕๕๓[๑] ราชกิจจานุเบกษาเล่ม ๑๒๖/ตอนที่ ๕๗ ก/หน้า ๗๓/๒๑ สิงหาคม ๒๕๕๒